Den rosa panteren (1963)

Den rosa panteren (originaltittel The Pink Panther) er en amerikansk komediefilm fra 1963, regissert av Blake Edwards og skrevet av Edwards og Maurice Richlin. David Niven, Peter Sellers, Robert Wagner, Capucine og Claudia Cardinale spiller hovedrollene. Dette er den første filmen hvor den rosa panteren opptrer. Han dukker opp i den animerte åpningssekvensen som ble utformet av animasjonsselskapet DePatie-Freleng Enterprises.

Henry Mancini ble nominert til en Oscar og en Grammy Award for lydsporet i filmen, mens Sellers ble nominert til en Golden Globe og en BAFTA-pris for rolleskildringen sin. Edwards og Richlin ble nominert til en Writers Guild of America Award for manuset. Filmen ble innlemmet i National Film Registry i 2010, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Mancinis filmmusikk ble kåret til tidenes 20. beste filmlydspor fra USA av det amerikanske filminstituttet.

Handling 
Prinsesse Dala (Claudia Cardinale) tilbringer ferien på et eksklusivt skianlegg i Sveits. Med seg har hun med verdens største diamant, «Den rosa panteren». På det samme anlegget dukker diamanttyven Sir Charles Lytton (David Niven) opp. Lytton kaller seg «Fantomet» og har med seg nevøen George Lytton (Robert Wagner). George planlegger å stjele «Den rose panteren» og legge skylden på Fantomet. Fantomet er også ute etter diamanten, men han har den franske førstebetjenten Jacques Clousseau (Peter Sellers) etter seg. Clousseau overnatter på hotellet sammen med kona Simone (Capucine) i håp om at han endelig skal fange Fantomet.

Medvirkende 
 David Niven som Sir Charles Lytton
 Peter Sellers som politibetjent Jacques Clouseau
 Robert Wagner som George Lytton
 Capucine som Simone Clouseau
 Claudia Cardinale som prinsesse Dala
 Gale Garnett medvirker også som Dalas stemme
 Brenda De Banzie som Angela Dunning
 Colin Gordon som Tucker
 John Le Mesurier som forsvarsadvokat
 James Lanphier som Saloud
 Guy Thomajan som Artoff
 Michael Trubshawe som Felix Townes
 Riccardo Billi som Aristotle Sarajos
 Meri Welles som Monica Fawn
 Martin Miller som Pierre Luigi
 Fran Jeffries som sanger ved skianlegget

Referanser

Eksterne lenker 
 

Filmer fra 1963
Krimkomedier fra USA
Engelskspråklige filmer
Filmer bevart i USAs nasjonale filmregister